cyanic-selkie/wikianc huggingface dataset:
Φρανσουά Ζακόμπ
Κυρίως ερευνητικό έργο
Αυτός ο καταστολέας (ο καταστολέας lac) παράγεται στο εσωτερικό όλων των κυττάρων και προσδένεται απευθείας στο DNA στα γονίδια που ελέγχει, εμποδίζοντας με τον όγκο του τον μηχανισμό μεταγραφής από το να αποκτήσει πρόσβαση στα επίμαχα σημεία του μορίου του DNA. Αλλά όταν υπάρχει λακτόζη, αυτός ο καταστολέας προσδένεται στα μόριά της, οπότε δεν μπορεί ταυτόχρονα να προσδένεται στο DNA, και η παρεμπόδιση της μεταγραφής του ενζύμου αναιρείται. Με τον τρόπο αυτό δομείται ένας δυνατός βρόχος αναδράσεως, που επιτρέπει την παραγωγή των πρωτεϊνών που διασπούν τη λακτόζη μόνο όταν αυτές χρειάζονται.
Οι Ζακόμπ και Μονό επεξέτειναν αρχικώς αυτό το μοντέλο σε όλα τα γονίδια σε όλους τους οργανισμούς. Η ρύθμιση της δράσεως των ενζύμων έχει σήμερα αναπτυχθεί σε ένα πολύ μεγάλο πεδίο της μοριακής βιολογίας, αλλά στην πραγματικότητα επιδεικνύει τεράστια ποικιλία στους μηχανισμούς και πολλά επίπεδα πολυπλοκότητας. Οι σημερινοί ερευνητές ανακαλύπτουν ρυθμιστικούς μηχανισμούς σε κάθε βήμα των διαδικασιών εκφράσεως γενετικών πληροφοριών που θα μπορούσαν να φαντασθούν. Στο σχετικώς απλό γονιδίωμα της μαγιάς (saccharomyces cerevisiae), τα 405 από τα 6.419 γονίδια που κωδικοποιούν πρωτεΐνες εμπλέκονται απευθείας στον μεταγραφικό έλεγχο, ενώ ένζυμα κωδικοποιούν τα 1.938 γονίδια.
Τιμητικές διακρίσεις
Εκτός από το Βραβείο Νόμπελ, ο Φρανσουά Ζακόμπ έχει τιμηθεί και με:
Βερνάρδος Ζ' του Αρμανιάκ
Ο Βερνάρδος Ζ΄, γαλλ.: Bernard VII d'Armagnac, (1360 - 12 Ιουνίου 1418) από τον Οίκο του Αρμανιάκ ήταν κόμης του Σαρολαί (1384-1391), κόμης του Αρμανιάκ, του Φεζανσάκ, του Ροντέ (1391-1418), υποκόμης του Καρλά, κόμης του Παρντιάκ (1402-1418) και στρατάρχης της Γαλλίας.
Κατά τη διάρκεια του Εκατονταετούς Πολέμου, έγινε ηγέτης της παράταξης Αρμανιάκ, που υποστήριζε τον οίκο της Ορλεάνης εναντίον του οίκου της Βουργουνδίας.
Βιογραφία
Ήταν γιος του Ιωάννη Β΄ του Αρμανιάκ και της Ιωάννας του Περιγκόρ. Έγινε κύριος των εδαφών του Αρμανιάκ μετά το θάνατο του αδελφού του, Ιωάννη Γ', το 1391. Μετά από παρατεταμένες μάχες, έγινε επίσης κόμης της Κομάνζ το 1412.
Όταν ο αδελφός του, ο οποίος διεκδικούσε το βασίλειο της Μαγιόρκας, εισέβαλε στη βόρεια Καταλονία το 1389, σε μια προσπάθεια να καταλάβει εδάφη του βασιλείου (την κομητεία του Ρουσιγιόν), ο Βερνάρδος διοικούσε τμήμα των δυνάμεών του.
Η σύζυγος του Βερνάρδου ήταν η Βόννη, κόρη του Ιωάννη δούκα του Μπερί και χήρα του Αμεδαίου Ζ΄ της Σαβοΐας. Απέκτησε συγγενικές σχέσεις με τη γαλλική βασιλική Αυλή όταν ο Λουδοβίκος της Ορλεάνης παντρεύτηκε την Βαλεντίνα Βισκόντι, κόρη του Τζιαν Γκαλεάτσο Βισκόντι, δούκα του Μιλάνου. Η αδελφή του Βερνάρδου Μπεατρίς ήταν σύζυγος του αδελφού της Βαλεντίνα Κάρλο.
Μετά τη δολοφονία του Λουδοβίκου της Ορλεάνης το 1407, ο Βερνάρδος έμεινε στενά συνδεδεμένος με την υπόθεση της Ορλεάνης. Πάντρεψε την κόρη του Μπόν με τον νεαρό Κάρολο της Ορλεάνης το 1410. Ο Βερνάρδος ντ'Αρμανιάκ έγινε ο επικεφαλής της παράταξης που αντιτάχτηκε στον Ιωάννη τον Άφοβο στον γαλλικό εμφύλιο πόλεμο Αρμανιάκ και Βουργουνδών και η παράταξη έλαβε το όνομά του, «Αρμανιάκ».
Το 1415 ονομάστηκε στρατάρχης της Γαλλίας και ήταν επικεφαλής της κυβέρνησης του δελφίνου, του μέλλοντος Καρόλου Ζ', έως ότου οι Βουργουνδοί εισέβαλαν στο Παρίσι τη νύχτα 28-29 Μαΐου 1418. Στις 12 Ιουνίου 1418 ήταν ένα από τα πρώτα θύματα από τις σφαγές στις οποίες σκοτώθηκαν πάνω από 550 από τους οπαδούς του.
Οικογένεια
Νυμφεύτηκε τη Βόννη των Βαλουά, κόρη του Ιωάννη δούκα του Μπερί και είχε τέκνα:
Παραπομπές
Κατηγορία:Εκατονταετής Πόλεμος Κατηγορία:Οίκος του Αρμανιάκ
Intel Core 2
Η ονομασία Core 2 είναι η εμπορική ονομασία πολλών επεξεργαστών της Intel, μονοπύρηνων, διπύρηνων και τετραπύρηνων οι οποίοι είναι βασισμένοι στη μικροαρχιτεκτονική Core. Τα μονοπύρηνα και διπύρηνα μοντέλα αποτελούνται από ένα τσιπ, ενώ τα τετραπύρηνα μοντέλα περιλαμβάνουν δύο τσιπ, τα οποία ενώνονται με μια ειδική διάταξη. Πάνω σε κάθε ένα τσιπ, βρίσκονται δυο πυρήνες. Η εισαγωγή των Core 2 στην αγορά, υποβάθμισε την εμπορική ονομασία Pentium στη μεσαία κατηγορία, ενοποιώντας πάλι τις σειρές των επιτραπέζιων και των φορητών επεξεργαστών σε μια ενιαία, καθώς στα προγενέστερα χρόνια αυτές είχαν χωρισθεί σε Pentium 4, Pentium D και Pentium M.
Η μικροαρχιτεκτονική Core, επέστρεψε τους επεξεργαστές σε χαμηλότερους χρονισμούς ρολογιών ενώ βελτίωσε τη χρησιμοποίηση των διαθέσιμων κύκλων ρολογιού σε συνάρτηση με την ενέργεια που καταναλώνεται, σε σχέση με τη μικροαρχιτεκτονική NetBurst των Pentium 4/D. Η μικροαρχιτεκτονική Core παρέχει πιο αποδοτικά στάδια αποκωδικοποίησης, μονάδες εκτέλεσης, κρυφές μνήμες και διαύλους, μειώνοντας την ενεργειακή κατανάλωση των επεξεργαστών Core 2, αυξάνοντας παράλληλα την επεξεργαστική τους ικανότητα.
Οι επεξεργαστές αυτοί δεν ενσωματώνουν την τεχνολογία Hyper-Threading, που παρουσιάστηκε για πρώτη φορά στους επεξεργαστές Pentium 4. Αυτό συμβαίνει διότι η μικροαρχιτεκτονική Core είναι απόγονος της μικροαρχιτεκτονικής P6 (των επεξεργαστών Pentium Pro, Pentium II/III και Pentium M) και όχι της NetBurst. Οι Core 2 επίσης στερούνται κρυφής μνήμης επιπέδου 3 (L3 cache) που υπήρχε στον πυρήνα Gallatin των Pentium 4 Extreme Edition. Ωστόσο, η κρυφή μνήμη επιπέδου 3 συναντάται στους επεξεργαστές Xeon ενώ η τεχνολογία Hyper-Threading συναντάται επίσης σε ορισμένους Atom. Η κρυφή μνήμη επιπέδου 3 καθώς και η τεχνολογία Hyper-Threading είναι παρούσα τόσο στους Nehalem όσο και στους επεξεργαστές Westmere.
Η εμπορική επωνυμία Core 2 εισήχθη στις 27 Ιουλίου 2006, αποτελούμενη από τις επιμέρους εκδόσεις Solo (απλού πυρήνα), Duo (διπλού πυρήνα), Quad (τεσσάρων πυρήνων) και από το 2007, της Extreme (δύο ή τεσσάρων πυρήνων για ενθουσιώδεις χρήστες).
Duo, Quad και Extreme
Οι επεξεργαστές με την εμπορική επωνυμία Core 2 περιλαμβάνουν τους πυρήνες : "Conore"/"Allendale" (διπύρηνοι για επιτραπέζιους), "Merom"(διπύρηνοι για φορητούς), "Μerom-L" (απλού πυρήνα για φορητούς), "Kenstfield" (τετραπύρηνοι για επιτραπέζιους) και τις εξελίξεις τους "Wolfdale" (διπύρηνοι για επιτραπέζιους), "Penryn" (διπύρηνοι για φορητούς) και "Yorkfield" (τετραπύρηνοι για επιτραπέζιους).
Οι επεξεργαστές αυτής της ονομασίας, συμπεριλάμβαναν την τεχνολογία Virtualization (με ορισμένες εξαιρέσεις), Execute Disable Bit και SSE3. Η μικροαρχιτεκτονική Core εισήγαγε επίσης τις τεχνολογίες SSSE3, Trusted Execution, Enhanced SpeedStep, και Active Management Technology. Με κατανάλωση στα 65 βάτ, ο διπύρηνος Conroe Core 2 κατανάλωνε τη μισή ενέργεια απ' ό,τι ο λιγότερο ικανός αλλά επίσης διπύρηνος Pentium D ο οποίος είχε κατανάλωση στα 130 βάτ.
Conroe/Merom (65 νανόμετρα)
Οι πρωτότυποι επεξεργαστές Core 2 ήταν βασισμένοι στο ίδιο τσιπ. Ανάλογα με τη διαμόρφωση και τα χαρακτηριστικά τους, τα κωδικά ονόματά (των πυρήνων και κατ επέκταση) τους είναι Conroe (LGA 775, 4 ΜΒ κρυφή μνήμη L2), Allendale (LGA 775, 2 MB κρυφή μνήμη L2), Merom (Socket M, 4 ΜΒ κρυφή μνήμη L2) και Kentsfield (διάταξη πολλαπλών τσιπ, LGA 775, 2x4 ΜΒ κρυφή μνήμη L2). Οι πυρήνες Merom και Allendale συναντώνται και στους Pentium Dual-Core και Celeron με περιορισμένα χαρακτηριστικά, ενώ οι Conroe, Allendale και Kentsfield πωλούνται επίσης και με την εμπορική επωνυμία Xeon.
Πρόσθετα κωδικά ονόματα για τους επεξεργαστές βασισμένους σε αυτό το μοντέλο είναι οι Woodcrest LGA 771, 4 ΜΒ κρυφή μνήμη Ε2), Clovertown (διάταξη πολλαπλών τσιπ, LGA 775, 2x4 ΜΒ κρυφή μνήμη L2) και Tigerton (διάταξη πολλαπλών τσιπ, Socket 604, 2x4 ΜΒ κρυφή μνήμη Ε2).
Conroe-L/Merom-L
Οι επεξεργαστές με τους πυρήνες Conroe-L και Merom-L είναι βασισμένοι στους ίδιους πυρήνες με τους Conroe και Merom αντίστοιχα, έχοντας όμως ένα πυρήνα και 1 ΜΒ κρυφής μνήμης επιπέδου 2, μειώνοντας έτσι σημαντικά το κόστος παραγωγής και την ενεργειακή κατανάλωση του επεξεργαστή θυσιάζοντας επιδόσεις σε σύγκριση με τις διπύρηνες εκδόσεις τους. Χρησιμοποιήθηκαν μόνο στους εξαιρετικά χαμηλής τάσης επεξεργαστές Core 2 Solo U2xxx καθώς και σε ορισμένους Celeron.
Penryn/Wolfdale (45 νανόμετρα)
Στον κύκλο Tick-Tock (όπως ονομάστηκε) που ακολουθεί η Intel, το Tick ήταν η συρρίκνωση της μικροαρχιτεκτονικής Core στα 45 νανόμετρα. Στούς επεξεργαστές Core 2, χρησιμοποιήθηκε με τις κωδικές ονομασίες Penryn (Socket P), Wolfdale (LGA 775) και Yorkfield (διάταξη πολλαπλών τσιπ, LGA 775), ορισμένοι από τους οποίους πουλήθηκαν ως Celeron, Pentium και Xeon.
Τα τσιπ αυτά έρχονταν σε δύο διαστάσεις, μια με 6 MB και μια με 3 ΜΒ ποσότητα κρυφής μνήμης επιπέδου 2. Η μικρότερη έκδοση αποκαλείται Penryn-3M και Wolfdale-3M όπως επίσης και Yorkfield-6M αντίστοιχα. Ο Penryn-L, η μονοπύρηνη έκδοση του Penryn, δεν αποτελεί ξεχωριστό μοντέλο όπως ο Merom-L. Πρόκειται για μια έκδοση του Penryn-3M με μόνον ένα πυρήνα ενεργοποιημένο.
Διάδοχοι
Οι διάδοχοι της εμπορικής σειράς Core 2, ήταν οι επεξεργαστές με την εμπορική επωνυμία Core i3, Core i5 και Core i7. Η οικογένεια των (τετραπύρηνων) επεξεργαστών Core i7 τέθηκε στη κυκλοφορία στις 17 Νοεμβρίου 2008, αποτελούμενη αρχικά από 3 επεξεργαστές, ενώ εμπλουτίστηκε καθ’ όλη τη διάρκεια του 2009 με νέα μοντέλα.
Με την έναρξη της κατασκευής στα 32 νανόμετρα, η Intel αποφάσισε την διακοπή παραγωγής ορισμένων επεξεργαστών των οικογενειών Atom, Celeron, Pentium, Core 2 ακόμα και ορισμένων μοντέλων Core i7. Οι επεξεργαστές Core 2 Quad Q8200, Q8200S, Q9400 και Q9400S θα σταματήσουν να παράγονται μέχρι τα τέλη του 2010. Στα πλάνα της Intel, βρίσκεται και η εκ νέου ονοματοδοσία ορισμένων επεξεργαστών των σειρών Ε7xxx, E8xxx, Q8xxx, Q9xxx καθώς και ορισμένων Wolfdale, με την εμπορική επωνυμία Core i3, μαζί με νέους Core i3 επεξεργαστές χρησιμοποιώντας την μέθοδο ολοκλήρωσης των 45 νανομέτρων με την μικροαρχιτεκτονική Nehalem.
Συντομογραφίες
Με την κυκλοφορία των επεξεργαστών Core 2, άρχισε να γίνεται ευρεία χρήση της συντομογραφίας C2, όπως επίσης και οι παράγωγες, C2D (για τους Core 2 Duo) και C2Q (για τους Core 2 Quad). Tέλος χρησιμοποιήθηκαν και οι συντομογραφίες C2E για τους διπύρηνους Core 2 Extreme και C2QX για τους τετραπύρηνους Core 2 Extreme (QX6700, QX6800, QX6850).
Κατηγορία:Μικροεπεξεργαστές Intel
Τουρκμενική Σοβιετική Σοσιαλιστική Δημοκρατία
Η Τουρκμενική Σοβιετική Σοσιαλιστική Δημοκρατία (συντομογραφία: ΤΣΣΔ ή Τουρκμενική, τουρκμένικα: Түркменистан Совет Социалистик Республикасы, ρώσικα: Туркменская Советская Социалистическая Республика) ήταν μία από τις δεκαπέντε Σοσιαλιστικές Δημοκρατίες που συγκροτούσαν την Σοβιετική Ένωση. Συγκροτήθηκε ως ξεχωριστή ΣΣΔ στις 13 Μαΐου 1925, ενώ από τις 7 Αυγούστου 1921 ήταν ομπλάστ που υπάγονταν στην ΑΣΣΔ του Τουρκεστάν. Βρίσκονταν στην κεντρική Ασία και συνόρευε στα βορειοδυτικά με την Καζακική ΣΣΔ, στον νότο και τα ανατολικά με την Ουζμπεκική ΣΣΔ, με το Αφγανιστάν στα νοτιοανατολικά και το Ιράν στα νότια και τα νοτιοδυτικά. Βρέχονταν από την Κασπία Θάλασσα στα δυτικά. Πρωτεύουσα και μεγαλύτερη πόλη ήταν η Ασγκαμπάτ. Όταν διαλύθηκε η ΕΣΣΔ το 1991, έγινε το ανεξάρτητο κράτος της Δημοκρατίας του Τουρκμενιστάν.
Εξωτερικοί σύνδεσμοι
Κατηγορία:Ιστορία της Τουρκμενίας Τουρκμενία Κατηγορία:Πρώην μη αναγνωρισμένα κράτη
Αστακός (αποσαφήνιση)
Ο όρος αστακός μπορεί να αναφέρεται:
Αύγουστος της Σαξονίας-Βάισενφελς (1650-1674)
Ο Αύγουστος, γερμ. August (3 Δεκεμβρίου 1650 - 11 Αυγούστου 1674) από τον Οίκο των Βέττιν ήταν πρίγκιπας της Σαξονίας-Βάισενφελς και κοσμήτορας του Συλλόγου του καθεδρικού του Μαγδεβούργου.
Βιογραφία
Ήταν ο δευτερότοκος γιος του Αυγούστου δούκα της Σαξονίας-Βάισενφλες και της Άννας-Μαρίας, κόρης του Αδόλφου-Φρειδερίκου Α΄ δούκα του Μεκλεμβούργου.
Οικογένεια
Νυμφεύτηκε το 1673 την Καρλόττα, κόρη του Φρειδερίκου λαντγκράβου της Έσσης-Έσβεγκε. Απέκτησαν ένα τέκνο που απεβίωσε κατά τη γέννησή του το 1674.
Παραπομπές
Κατηγορία:Οίκος των Βέττιν
Λίνφιλντ ΦΚ
Η Λίνφιλντ ΦΚ έχει κερδίσει τον τίτλο της πρωταθλήτριας 52 φορές, από τη σεζόν 1890-1891, όταν έγινε η πρώτη πρωταθλήτρια της διοργάνωσης. Είναι μία από τις τέσσερις ομάδες που έχουν συμμετέχουν ανελλιπώς στο πρωτάθλημα από την ίδρυσή του το 1890. Κυριότερος αντίπαλος της Λίνφιλντ είναι η Γκλεντόραν, της οποίας η έδρα είναι στο Oval του ανατολικού Μπέλφαστ.
Εξωτερικοί σύνδεσμοι
Κατηγορία:Αθλητικοί σύλλογοι Βορείου Ιρλανδίας Κατηγορία:Ιδρύσεις αθλητικών συλλόγων το 1886 Κατηγορία:Ποδοσφαιρικές ομάδες Βορείου Ιρλανδίας Κατηγορία:Ιδρύσεις ποδοσφαιρικών ομάδων το 1886
Ο.Κ.Α. Αρκάδι Ρεθύμνου
Ο Όμιλος Κλασσικού Αθλητισμού Αρκάδι είναι ελληνικό αθλητικό σωματείο που δραστηριοποιείται στην πόλη του Ρεθύμνου, στο νησί της Κρήτης. Η ιστορία του ξεκινά επισήμως το 1976 και οι αθλητές του αγωνίζονται με χρώματα το κόκκινο και το λευκό. Στο έμβλημα και στο όνομά του αποτυπώνεται η ιστορική Μονή Αρκαδίου, διάσημη για την ανατίναξη της πυριτιδαποθήκης της το Νοέμβριο του 1866, ως πράξη αντίστασης στους Τούρκους που την πολιορκούσαν. Ο σύλλογος διατηρεί ενεργά τμήματα στίβου, καλαθοσφαίρισης, πετοσφαίρισης, πάλης, άρσης βαρών, ενόργανης γυμναστικής και τραμπολίνο.
Τμήμα άρσης βαρών
Το τμήμα άρσης βαρών του Αρκαδίου ιδρύθηκε το 1982 με προπονητή το Διογένη Σταυρουλάκη. Το 1989 τον διαδέχθηκε ο Παντελής Ζουμπουλάκης.
Σε ομαδικό επίπεδο ο σύλλογος το 2000 και το 2011 κατατάχθηκε 2ος και 3ος αντίστοιχα σύλλογος στην Ελλάδα στο σύνολο των Κατηγοριών.
Διακεκριμένοι αθλητές του συλλόγου είναι οι Νεκτάριος Ανυφαντάκης, Γιώργος Αλεξανδράκης, Αντώνης Σηφογιαννάκης, Νίκος Λαζίδης και Θωμάς Λιόντος.
Τμήμα στίβου
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Ρεθύμνου έχει αξιολογηθεί ως ακολούθως πανελλαδικά:
Ιστορική αναδρομή
Ιδρυτής του τμήματος καλαθοσφαίρισης του συλλόγου, που αποτέλεσε και την πρώτη ομάδα στο νομό, ήταν το 1976 ο διακεκριμένος δισκοβόλος και καθηγητής φυσικής αγωγής Μιχάλης Μαράκης (1944-2000).
Αθανάσιος Χατζόπουλος (Μακεδονομάχος)
Ο Αθανάσιος Χατζόπουλος ή Χατζής, γνωστός ως καπετάν Μακρής (1876 - 1936) ήταν σημαντικός Έλληνας Μακεδονομάχος οπλαρχηγός από τον Κολινδρό Πιερίας.
Τα πρώτα χρόνια
Ο Αθανάσιος Χατζόπουλος γεννήθηκε το 1876 στη Σφήνιτσα (Σφήνα) Ημαθίας (εγκαταλελειμμένος οικισμός σήμερα) ή στο Αιγίνιο Πιερίας. Ήταν πρωτότοκος γιος του Φώτιου Χατζή, πρόκριτου της Σφήνιτσας (Σφήνας) με μεγάλη κτηματική περιουσία. Απέκτησε το προσωνύμιο "Μακρής" λόγω του μεγάλου αναστήματός του. Έμαθε τα πρώτα του γράμματα στο σχολείο του χωριού, ώσπου αυτό έκλεισε μετά από ενέργειες των Βουλγάρων. Στη συνέχεια εγκαταστάθηκε στον Κολινδρό, όπου πέρασε και το μεγαλύτερο μέρος της ζωής του. Εκεί, νυμφεύτηκε την Κυριακή (Κυριακούλω) και απέκτησε έναν γιο, το Βασίλειο. Ξεκίνησε την ένοπλη δράση κατά τη διάρκεια της Μακεδονικής Επανάστασης του 1896. Το 1900 πέθανε η σύζυγός του, Κυριακή, και ο ίδιος μετέβη στην Αθήνα, όπου δούλεψε για μικρό χρονικό διάστημα στα νταμάλια (συλλογή ρητίνης). Στη συνέχεια, ο Αθανάσιος Χατζόπουλος επέστρεψε στον Κολινδρό και νυμφεύτηκε την δεύτερη σύζυγό του, Ελένη (Λέγκω). Με την Ελένη, απέκτησε τρεις κόρες, την Μαρία (Μαρίκα), την Ανθή (Ανθίτσα) και την Παναγιώτα (Παναγίτσα).
Ο.Κ.Α. Αρκάδι Ρεθύμνου
Τμήμα καλαθοσφαίρισης γυναικών
Το τμήμα γυναικείας καλαθοσφαίρισης του συλλόγου διαθέτει νομική μορφή ερασιτεχνικού σωματείου. Διατηρεί ομάδα ενηλίκων γυναικών, αλλά και ακαδημίες νεαρότερων ηλικιακά κοριτσιών. Έδρα του είναι το Δημοτικό Κλειστό Γυμναστήριο Ρεθύμνου «Μελίνα Μερκούρη», χωρητικότητας 1.600 καθήμενων θεατών.
Αθανάσιος Χατζόπουλος (Μακεδονομάχος)
Μακεδονικός Αγώνας
Το 1903 με την παρουσία του Παύλου Μελά στη Μακεδονία και την προσπάθειά του να συστήσει την Επιτροπή Αγώνα Κολινδρού, στρατολογήθηκε και ο Αθανάσιος Χατζόπουλος. Ακολούθησε τον Παύλο Μελά στις περιοδίες του στη Δυτική Μακεδονία, έως το θάνατο του τελευταίου στη Στάτιστα (Μελάς) το 1904. Στο σώμα του Παύλου Μελά εκτιμήθηκαν τα προσόντα του και ανέλαβε ομαδάρχης με το προσωνύμιο "καπετάν Μακρής". Στην ομάδα του συμμετείχαν μεταξύ άλλων, οι συντοπίτες του Δημήτριος Πολυζόπουλος, Πέτρος Κοχλίδης, Σωτήριος Παπούρας, Αριστείδης Γαγάκας και Βασίλειος Τσιτσίλας. Μετά το θάνατο του Παύλου Μελά, ο Αθανάσιος Χατζόπουλος συνεργάστηκε με τον Τέλλο Άγρα στο Βάλτο των Γιαννιτσών, όπου είχε αναλάβει την οργάνωση της μεταφοράς πολεμικού υλικού στο Βάλτο, καθώς και το συντονισμό του δικτύου πληροφοριοδοτών και πρακτόρων στην περιοχή. Τα πολεμοφόδια ελιμενίζονταν στη Βρωμερή και το Μακρύγιαλο, στις ακτές του Θερμαϊκού και από 'κεί μεταφέρονταν στη Λίμνη των Γιαννιτσών. Το 1906 ο οπλαρχηγός Αθανάσιος Μακρής με το σώμα του, έλαβε μέρος σε αρκετές μάχες στην Κεντρική Μακεδονία. Κοντά στη Νάουσα, μετά από τρίωρη μάχη, ανάγκασε τους Βούλγαρους κομιτατζήδες να υποχωρήσουν και κατέστρεψε τα άντρα τους στον Άνω Κοπανό, στον Κάτω Κοπανό (Χαρίεσσα) και στο Γκολοσέλο (Ακρολίμνη). Σε μία άλλη μάχη, στην Διαβόρνιτσα (Τρίλοφος) έσπευσε σε βοήθεια του Μ. Αναγνωστάκου, ενώ στη Μάχη της Χοντροσούγκλας, λίγο έξω από τη Νάουσα, την 1η Απριλίου του 1906 έσπευσε σε βοήθεια του Εμ. Κατσίγαρη, ο οποίος κατά τη μετάβασή του από τη Νάουσα στη Βέροια, περικυκλώθηκε από 600 Οθωμανούς στρατιώτες. Οι Έλληνες παρότι λιγότεροι πέτυχαν να διασπάσουν τον κλοιό αφήνοντας πίσω τους 13 νεκρούς. Μεταξύ των νεκρών, ήταν και το πρωτοπαλίκαρο του καπετάν Μακρή, ο Κολινδρινός Θωμάς Γκολιόβας. Στη συνέχεια ο καπετάν Μακρής αναγκάστηκε να θάψει τους νεκρούς στην ερημιά. Η ιστορία της μάχης αποτυπώνεται από τη λαϊκή μούσα:
Το Φεβρουάριο του 1907 ο Αθανάσιος Χατζόπουλος κλήθηκε από τον Τέλλο Άγρα να δράσει στην περιοχή του Βάλτου των Γιαννιτσών, καθώς ο τελευταίος είχε αποχωρήσει στη Νάουσα προκειμένου να αποθεραπευτεί, και στο Βάλτο επικρατούσε έλλειψη συντονισμού ανάμεσα στα Ελληνικά σώματα. Μετά τη διευθέτηση της κατάστασης στη Λίμνη των Γιαννιτσών, ο Αθανάσιος Χατζόπουλος ανέλαβε δράση δυτικότερα, στο Βέρμιο, στην περιοχή του Φραγκοτσίου (Ερμακιάς). Επέστρεψε στην περιοχή του Βάλτου, όταν πληροφορήθηκε την εκτέλεση του Τέλλου Άγρα από κομιτατζήδες. Έσπευσε τότε στο Βλάδοβο (Άγρας) και παρέλαβε το πτώμα του Τέλλου Άγρα, προκειμένου να το θάψει. Μετά από αυτήν την εξέλιξη το φρόνημα πολλών Ελλήνων μαχητών υποχώρησε και πολλοί εγκατέλειψαν την ένοπλη δράση και κατέφυγαν στην ελεύθερη Ελλάδα. Ο Αθανάσιος Χατζόπουλος τότε, με το εναπομείναν σώμα του, συνεργάστηκε με τον Νικόλαο Δουμπιώτη (καπετάν Αμύντα) που μόλις είχε αφιχθεί στη Μακεδονία. Έτσι, στις 15 Ιουνίου του 1907 οι οπλαρχηγοί Αθανάσιος Χατζόπουλος και Νικόλαος Δουμπιώτης συγκρούστηκαν λίγο έξω από τη Νάουσα με Οθωμανικό απόσπασμα, το οποίο υποχρέωσαν σε υποχώρηση. Έδρασε σε συνεργασία με τον Νικόλαο Δουμπιώτη στις περιοχές Νάουσας και Βέροιας έως το 1908. Στη συνέχεια επικηρύχτηκε από το σουλτάνο και κατέφυγε μαζί με το σώμα του στον Κολινδρό. Από εκεί, για λόγους ασφαλείας στρατοπέδευσε στη Μονή Αγίου Αθανασίου Καψαλού. Ενώ, ο κλοιός γύρω του στένευε και υπήρχε κίνδυνος να συλληφθεί σύσσωμη η ομάδα του, κατέφυγε στον Όλυμπο, ώστε να περάσει τα σύνορα για την ελεύθερη Ελλάδα. Στον Όλυμπο συναντήθηκε με το σώμα του Νικόλαου Δουμπιώτη (καπετάν Αμύντα) και μαζί πέρασαν τα σύνορα προς την ελεύθερη Ελλάδα.
Ο.Κ.Α. Αρκάδι Ρεθύμνου
Τμήμα καλαθοσφαίρισης γυναικών
Διακρίσεις του συλλόγου τα τελευταία χρόνια είναι:
Αθανάσιος Χατζόπουλος (Μακεδονομάχος)
Μακεδονικός Αγώνας
Μετά από ενάμισυ χρόνο, ο Αθανάσιος Χατζόπουλος επανήλθε στη Μακεδονία κατά το 1910. Εκεί, συγκρότησε νέο ολιγομελές σώμα, αποτελούμενο από συντοπίτες του, και συναντήθηκε με τους οπλαρχηγούς Γεώργιο Γιώτα (καπετάν Γκόνο) και Λάζαρο Δογιάμα στη Λίμνη των Γιαννιτσών. Το σώμα αυτό δραστηριοποιήθηκε στην περιοχή Ρουμλουκίου προστατεύοντας τους Ελληνικούς πληθυσμούς από τη νέα τρομοκρατία των Βουλγάρων κομιτατζήδων και τις διώξεις των Νεοτούρκων.
Ο.Κ.Α. Αρκάδι Ρεθύμνου
Τμήμα καλαθοσφαίρισης γυναικών
Το πρώτο παιχνίδι που έδωσε ποτέ το Αρκάδι στα πλαίσια του θεσμού του Κυπέλλου Ελλάδος έλαβε χώρα στις 21 Σεπτεμβρίου 2008. Το Πρωτάθλημα της Α2 Εθνικής Κατηγορίας την αγωνιστική περίοδο 2008-09 ήταν το πρώτο του συλλόγου σε εθνικό επίπεδο.
Αθανάσιος Χατζόπουλος (Μακεδονομάχος)
Α΄ Βαλκανικός Πόλεμος και Απελευθέρωση
Κατά τον Α΄ Βαλκανικό Πόλεμο συμμετείχε με το σώμα του ως πρόσκοπος (όπως είχαν ονομαστεί οι πρώην Μακεδονομάχοι). Ο Αθανάσιος Χατζόπουλος πήρε μέρος στη Μάχη των Γιαννιτσών. Η συμβολή του υπήρξε καθοριστική στην Απελευθέρωση της Θεσσαλονίκης. Ο Οθωμανικός στρατός είχε συγκεντρωθεί από τον Ταχσίν πασά δυτικά της Θεσσαλονίκης, στην ανατολική όχθη του Αξιού. Ο Αθανάσιος Χατζόπουλος που γνώριζε πολύ καλά την περιοχή, ζήτησε να συναντηθεί με τον αρχιστράτηγο, διάδοχο Κωνσταντίνο και του ζήτησε 40 Εύζωνες και δύο κανόνια, προκειμένου να φέρει εις πέρας ένα αρκετά τολμηρό σχέδιο. Ο Κωνσταντίνος δέχτηκε και τότε ο Αθανάσιος Χατζόπουλος, συγκέντρωσε όλες τις πλάβες (ποταμόβαρκες), τις άμαξες και την ξυλεία που μπόρεσε να βρει στη γύρω περιοχή, και τα εγκατέστησε στο έλος του Δέλτα του Αξιού. Με αυτόν τον τρόπο κατάφερε να περάσει στην ανατολική όχθη, κανονιοβολώντας στη συνέχεια, τον Οθωμανικό στρατό από τα νώτα. Έτσι, ο Οθωμανικός στρατός αναγκάστηκε να οπισθοχωρήσει, νομίζοντας ότι απειλείται σοβαρά από τα νώτα και κινδυνεύει να κυκλωθεί. Με αυτό το στρατήγημα του Αθανάσιου Χατζόπουλου, ο Ελληνικός στρατός κατάφερε να διαβεί τον αφύλακτο πλέον Αξιό και να οδηγήσει το Ταχσίν πασά σε συνθηκολόγηση και παράδοση. Για αυτή του την ενέργεια, ο Κωνσταντίνος παρασημοφόρησε τον Αθανάσιο Χατζόπουλο και του έδωσε 100 χρυσές λίρες.
Ο.Κ.Α. Αρκάδι Ρεθύμνου
Τμήμα ενόργανης γυμναστικής
Το τμήμα ενόργανης γυμναστικής του Ο.Κ.Α. Αρκάδι ξεκίνησε τη λειτουργία του το 1983, επί προεδρίας του Μανώλη Μουρτζανού. Ιδρυτής και πρώτος προπονητής του τμήματος ήταν ο Σπύρος Ελευθερόγλου και έφορος ο Μανώλης Παπυράκης. Στην πολυετή πορεία του Αρκαδίου στο άθλημα καταλυτικό ρόλο έχει επίσης παίξει ο πρώην έφορος του τμήματος και πρώην πρόεδρος του ευρύτερου συλλόγου, Αντώνης Πολιουδάκης, καθώς και ο πρώην αθλητής και προπονητής του συλλόγου, Νίκος Προβιάς.
Η στέγαση του τμήματος έγινε αρχικά στο Κλειστό Γυμναστήριο του 2ου Γυμνασίου της πόλης, του οποίου Γυμνασιάρχης ήταν ο Χρήστος Μακρής. Σχετικά πρόσφατα λόγω έλλειψης χώρου το τμήμα μετακόμισε στο Πανεπιστημιακό Γυμναστήριο.
Εξωτερικοί σύνδεσμοι
Κατηγορία:Αθλητικοί σύλλογοι Ρεθύμνου Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι πάλης Κατηγορία:Ελληνικοί σύλλογοι άρσης βαρών Κατηγορία:Ελληνικοί σύλλογοι ενόργανης γυμναστικής Κατηγορία:Ελληνικοί σύλλογοι τραμπολίνο Κατηγορία:Σωματεία Ε.ΚΑ.Σ.Κ. Κατηγορία:Σωματεία Ε.Σ.ΠΕ.Κ. Κατηγορία:Ιδρύσεις αθλητικών συλλόγων το 1976 Κατηγορία:Ιδρύσεις ομάδων καλαθοσφαίρισης το 1976
Αθανάσιος Χατζόπουλος (Μακεδονομάχος)
Παραπομπές
Κατηγορία:Μακεδονομάχοι Κατηγορία:Έλληνες στρατιωτικοί των Βαλκανικών Πολέμων
Λία Μισέλ
Η Λία Μισέλ Σαρφάτι (Lea Michele Sarfati, 29 Αυγούστου 1986) είναι Αμερικανίδα ηθοποιος, τραγουδίστρια, συνθέτρια μουσικής και συγγραφέας. Η Μισέλ έγινε γνωστή με το ρόλο της ως Ρέιτσελ Μπέρι στην Αμερικάνικη σειρά Glee του καναλιού Fox (2009-2015). Έχει δεχτεί πολλές θετικές κριτικές για αυτόν τον ρόλο που επίσης της χάρησε αρκετά βραβεία και υποψηφιότητες εκ των οποίων τα σημαντικότερα ήταν δύο Χρυσές Σφαίρες και μια υποψηφιότητα για βραβείο Έμμυ.
Η Μισέλ άρχισε να εργάζεται επαγγελματικά ως ηθοποιός στην ηλικία των 9 ετών σε παραγωγές του Μπρόντγουεϊ, όπως Οι Άθλιοι(Les Misérables), Ragtime, και Βιολιστής στη Στέγη(Fiddler on the Roof). Το 2006 πήρε τον πρωταγωνιστικό ρόλο της Wendla στο Μιούζικαλ του Μπρόντγουεϊ Spring Awakening για τον οποίο δέχτηκε υποψηφιότητα για Drama Desk Award.
Στην καριέρα της ως τραγουδίστρια η Μισέλ έχει υπoγράψει συμβόλαιο με την Columbia Records ως σόλο καλλιτέχνης το 2012. Το πρώτο της single, Cannonball κυκλοφόρησε στις 10 Δεκεμβρίου 2013. Το πρωτό της άλμπουμ της Louder κυκλοφόρησε στις 4 Μαρτίου 2014. Το πρώτο της βιβλίο Brunette Ambition κυκλοφόρησε στις 20 Μαΐου 2014 και δημοσιεύθηκε από την εταιρία Harmony Books ενώ το δεύτερο βιβλίο της You First κυκλοφόρησε 22 Σεπτεμβρίου 2015 από την εταιρεία Random House.
Παραπομπές
Κατηγορία:Αμερικανίδες τραγουδίστριες Κατηγορία:Βραβευμένοι με Γκράμι Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Βαλέρια Γκολίνο
Η Βαλέρια Γκολίνο (ιταλικά: Valeria Golino) (Νάπολη, 22 Οκτωβρίου 1965), είναι Ελληνο-Ιταλίδα ηθοποιός και σκηνοθέτρια.
Καριέρα
Στα 16 της, η σκηνοθέτρια Λίνα Βερτμίλερ τής έδωσε τον πρώτο της ρόλο στην ταινία «Scherzo del destino in agguato dietro i'angolo come un brigante da strada».
Την επόμενη χρονιά, το 1984, εμφανίστηκε στην αμερικάνικη ταινία «Blind date», που γυρίστηκε στην Αθήνα, κι έπειτα στην κωμωδία «Detective school  dropouts». Ο πρωταγωνιστικος ρόλος ήρθε το 1985 στην ταινία «Piccoli fuochi» του Πίτερ Ντελ Μόντε, με τον οποίο αρραβωνιάστη κε την ίδια χρονιά.
Μετά τη συμμετοχή σε πολλές ακόμα ιταλικές παραγωγές, η Γκολίνο εγκαταστάθηκε στο Λος Άντζελες κι έγινε ευρέως γνωστή με το ρόλο της Σουζάννα στην ταινία «Ο Άνθρωπος της Βροχής», στο πλευρό του Ντάστιν Χόφμαν και του Τομ Κρουζ. Επίσης πήρε μέρος και σε κάποιες από τις πιο εμπορικές ταινίες του Χόλυγουντ, όπως «Στραβοί πιλότοι σε F -16» (1991), «Αφήνοντας το Λας Βέγκας» του Μάικ Φίγκις (1995), «Απόδραση από το Λος Άντζελες» του Τζον Κάρπεντερ (1996) και «Φρίντα» (2002), χτίζοντας μια διεθνή καριέρα.
Επιστρέφοντας στη Ιταλία η Γκολίνο επαίξε σε παραγωγές, όπως «Οι χείμαρροι της άνοιξης» με πρωταγωνιστή τον Τίμοθυ Χάτον και «Η ερωμένη του βασιλιά» με τον Τίμοθυ Ντάλτον. Στην Ελλάδα ηρθε το 1996 και συνεργάστηκε με τον Κύπριο σκηνοθέτη Ανδρέα Πάντζη αναλαμβάνοντας η ίδια την παραγωγή και πρωταγωνιστώντας στην ταινία «Η σφαγή του κόκορα».
Μετά από 90 ταινίες και 3 σειρές ως ηθοποιός, η Βαλέρια Γκολίνο θα κάνει το σκηνοθετικό ντεμπούτο της με τη ταινία «Μέλι» (2013) με υπόθεση μιας νεαρής κοπέλας  που κάνει παράνομη εισαγωγή φάρμακων ευθανασίας στη Ευρώπη.
Εξωτερικοί σύνδεσμοι
Κατηγορία:Ελληνίδες ηθοποιοί κινηματογράφου Κατηγορία:Ιταλίδες ηθοποιοί κινηματογράφου Κατηγορία:Έλληνες σκηνοθέτες Κατηγορία:Βραβευμένοι με Νταβίντ ντι Ντονατέλο Κατηγορία:Ιταλοί σκηνοθέτες κινηματογράφου
Κάρολος Γοδεφρείδος ντε Λα Τουρ ντ'Ωβέρν
μικρογραφία|Μεγάλος Θαλαμηπόλος. Ο Κάρολος-Γοδεφρείδος ντε Λα Τουρ ντ'Ωβέρν, γαλλ.: Charles Godefroy de La Tour d'Auvergne, (16 Ιουλίου 1706 – 24 Οκτωβρίου 1771) ήταν Γάλλος ευγενής και μέλος του ισχυρού Οίκου Λα Τουρ ντ'Ωβέρν.
Βιογραφία
Οι γονείς του, Εμμανουήλ-Θεοδόσιος (1668–1730) και Mαρία-Αρμάνδη-Βικτώρια ντε Λα Τρεμουάλ (1677–1717) παντρεύτηκαν το 1696 και ο Κάρολος-Γοδεφρείδος ήταν το μικρότερο από τα επτά παιδιά, που γεννήθηκαν στο ζευγάρι.
Η μητέρα του απεβίωσε το 1717 και ο πατέρας του νυμφεύτηκε ξανά. Συνολικά ο Κάρολος-Γοδεφρείδος θα είχε τρία ετεροθαλή αδέλφια από τους άλλους τρεις γάμους τού πατέρα του. Ως νεότερος γιος, δεν αναμενόταν να διαδεχθεί στο δουκάτο του Μπουγιόν, το οποίο βρισκόταν στα χέρια της οικογένειάς του από το 1594.
Τα αδέλφια του περιελάμβαναν την Αρμάνδη (1697–1717) πριγκίπισσα τού Επινουά (σύζυγο του Λουί ντε Μελύν). Η άλλη πλήρης αδελφή του Μαρία-Ορτανσία-Βικτώρια (1704–1741) παντρεύτηκε τον Κάρολο-Αρμάνδο-Ρενέ ντε Λα Τρεμουάλ. Η μικρότερη ετεροθαλής αδελφή του Άννα-Μαρία-Λουίζα παντρεύτηκε τον Κάρολο ντε Ροάν, διάσημο στρατηγό και φίλο τού Λουδοβίκου ΙΕ΄. Η μικρότερη αδελφή του, η Mαρία-Σοφία-Καρλόττα (1729–1763) παντρεύτηκε τον πρίγκιπα τού Κραόν.
Τα μεγαλύτερα αδέλφια του Γοδεφρείδος-Μαυρίκιος (1702–1705) και Φρειδερίκος-Μαυρίκιος (1702–1723) απεβίωσαν πριν από τον πατέρα τους. Ο πατέρας του απεβίωσε τελικά τον Απρίλιο τού 1730 και ο Κάρολος-Γοδεφρείδος έγινε τότε ο κυρίαρχος δούκας τού Μπουγιόν, ενός μικρού πριγκιπάτου στο σημερινό Βέλγιο.
Νυμφεύτηκε τη χήρα του αδελφού του, Μαρία-Καρολίνα Σομπιέσκα, εγγονή τού Ιωάννη Γ΄ Σομπιέσκι, το 1723. Ήταν η μεγαλύτερη αδελφή της Κλημεντίνας Σομπιέσκι, συζύγου τού Ιακώβου-Φραγκίσκου-Εδουάρδου Στιούαρτ. Είχαν δύο παιδιά, έναν γιο και μία κόρη. Η μοναχοκόρη τους, η Mαρία-Λουίζα-Ερριέττα-Ιωάννα ντε Λα Τουρ ντ'Ωβέρν, ήταν μία διάσημη λάτρης της περιπέτειας, η οποία τέθηκε σε γκιλοτίνα το 1793.
Εξωτερικοί σύνδεσμοι
Κατηγορία:Οίκος ντε Λα Τουρ ντ'Ωβέρν
Ερρίκος του Μπάρμπυ
Ο Ερρίκος, γερμ. Heinrich (29 Σεπτεμβρίου 1657 - 16 Φεβρουαρίου 1728) από τον Οίκο των Βέττιν ήταν πρίγκιπας της Σαξονίας-Βάισενφελς και κόμης του Μπάρμπυ (1680-1728).
Βιογραφία
Ήταν ο τέταρτος γιος του Αυγούστου δούκα της Σαξονίας-Βάισενφελς και της Άννας-Μαρίας, κόρης του Αδόλφου-Φρειδερίκου Α΄ δούκα του Μεκλεμβούργου.
Οικογένεια
Νυμφεύτηκε το 1686 με την Ελισάβετ-Αλμπερτίνα των Ασκάνια, κόρη του Ιωάννη-Γεωργίου Β΄ πρίγκιπα του Άνχαλτ-Ντάσαου και είχε τέκνα:
Παραπομπές
Κατηγορία:Οίκος των Βέττιν
Λουιζιάνα
Περιγραφή
Η Λουιζιάνα είναι η μόνη πολιτεία, που διαιρείται σε "ενορίες", οι οποίες είναι τοπικές κυβερνήσεις ισοδύναμες με κομητείες. Η μεγαλύτερη ενορία πληθυσμιακά είναι η Ενορία Τζέφερσον, και η μεγαλύτερη σε έκταση είναι η Ενορία Κάμερον.
Η Λουιζιάνα διατηρεί ψήγματα πολυπολιτισμικής και πολυγλωσσικής κληρονομιάς που είναι μοναδικά στις ΗΠΑ, καθώς ιστορικά έχει δεχθεί επιρροές από τον πολιτισμό της Γαλλίας, της Ισπανίας αλλά και της Αφρικής. Πριν γίνει αμερικανική πολιτεία στις αρχές του 19ου αιώνα είχε υπάρξει ισπανική και γαλλική αποικία. Επιπλέον τον 18ο αιώνα υπήρξε μεγάλη εισροή Αφρικανών, ιδίως από τη Δυτική Αφρική. Η συγκέντρωση των πληθυσμών τους ήταν μεγάλη με αποτέλεσμα τη διατήρηση στοιχείων του πολιτισμού τους.
Η πολιτεία πήρε το όνομά της από τον βασιλιά της Γαλλίας Λουδοβίκο ΙΔ΄ (στα Γαλλικά Λουί). Όταν οι Γάλλοι αποίκισαν την περιοχή την ονόμασαν La Louisiane, που σημαίνει «Γη του Λουδοβίκου» και η οποία είχε κατά πολύ μεγαλύτερη έκταση από τη σύγχρονη περιοχή καταλαμβάνοντας το μεγαλύτερο τμήμα των κεντρικών ΗΠΑ. Η περιοχή αυτή παραχώρηθηκε με τη συνθήκη του Φονταινεμπλώ (1762) στην Ισπανία, κατόπιν επέστρεψε στη Γαλλία το 1800, και μετέπειτα οι ΗΠΑ αγόρασαν την περιοχή από τους Γάλλους το 1803 κατά την αγορά της Λουιζιάνας.
Πανεπιστήμια
Ιδιαίτερου κύρους Πανεπιστήμια της πολιτείας της Λουιζιάνας είναι το Πολιτειακό Πανεπιστήμιο της Λουιζιάνα (Louisiana State University), to Louisiana Tech University και το University of New Orleans, και τα τρία κρατικά, στα οποία η εισαγωγή αλλοδαπών φοιτητών κρίνεται σχετικά δύσκολη. Και τα τρία χορηγούν Bachelor's, Master και Διδακτορικό Δίπλωμα. Επίσης όλα παρέχουν φοιτητικό ξενώνα και εστιατόριο.
Πολιτική
Η Λουιζιάνα είναι γενικά μια συντηρητική πολιτεία, που ψηφίζει τις περισσότερες φορές Ρεπουμπλικανούς. thumb|Ο Κυβερνήτης της Λουιζιάνας, [[Τζον Μπελ Έντουαρντς.|αριστερά|164x164εσ]]
Οι βόρειες, οι δυτικές και πολλές νοτιοανατολικές περιοχές της Λουζιάνας, θεωρούνται ιδιαίτερα συντηρητικές και Ρεπουμπλικανικές. Αντίθετα οι δύο μεγάλες πόλεις της Λουιζιάνας, η Νέα Ορλεάνη, θεωρείται πολύ φιλελεύθερη και Δημοκρατική, και το Μπατόν Ρουζ, που είναι πιο μετριοπαθές, αλλά επίσης αρκετά Δημοκρατικό.
Ο Δημοκρατικός Τζον Μπελ Έντουαρντς, εξελέγη 56ος Κυβερνήτης της Λουιζιάνας, στις εκλογές που διεξήχθησαν στις 21 Νοεμβρίου 2015, λαμβάνοντας ποσοστό 56,1% έναντι 43,9% για τον Ρεπουμπλικανό Ντέιβιντ Βίτερ. Ο Μπελ Έντουαρντς ορκίστηκε στις 11 Ιανουαρίου 2016. Επανεξελέγη το 2019.
Εξωτερικοί σύνδεσμοι
Κατηγορία:Πολιτείες των ΗΠΑ Λουιζιανα __ΕΥΡΕΤΗΡΙΟ__
Αραβική λεοπάρδαλη
Η αραβική λεοπάρδαλη (Panthera pardus nimr) είναι υποείδος λεοπάρδαλης ιθαγενές στην Αραβική Χερσόνησο. Το 1996 η IUCN κατέταξε το υποείδος ως κρισίμως κινδυνεύον, με λιγότερα από 200 άτομα ζωντανά (σύμφωνα με καταγραφές του 2006).
Η αραβική λεοπάρδαλη είναι ο μικρότερο από τα υποείδη της λεοπάρδαλης. Μάλιστα, έπειτα από γενετικές αναλύσεις πάνω σε μια λεοπάρδαλη από την νότια Αραβία, τα αποτελέσματα έδειξαν ότι οι λεοπαρδάλεις της Αραβίας είναι γενετικά πολύ κοντά στις λεοπαρδάλεις της Νότιας Αφρικής.
Ταξινόμηση
Felis pardus nimr ήταν η ονομασία που προτάθηκε από τον Wilhelm Hemprichand Christian Gottfried Ehrenberg το 1830 για λεοπάρδαλη από την Αραβία. Η ονομασία Panthera pardus jarvisi προτάθηκε από τον Reginald Innes Pocock το 1932.
Χαρακτηριστικά
Η γούνα της αραβικής λεοπάρδαλης ποικίλλει από ανοιχτό κίτρινο έως βαθύ χρυσαφί, ή γκρίζο. Τα αρσενικά έχουν μήκος σώματος 182-203 cm και ζυγίζουν περίπου 30 κιλά. Τα θηλυκά έχουν μήκος 160-192 cm και ζυγίζουν περίπου 20 κιλά .Η αραβική λεοπάρδαλη είναι μικρότερη από τις αφρικανικές και τις περσικές λεοπαρδάλεις. Είναι όμως το μεγαλύτερο αιλουροειδές στην Αραβική Χερσόνησο. Κατηγορία:Λεοπαρδάλεις Κατηγορία:Θηλαστικά της Ασίας Κατηγορία:Θηλαστικά της Μέσης Ανατολής Κατηγορία:Θηλαστικά της Αραβικής Χερσονήσου
Κατάλογος νησιών ανά έκταση
Αυτός είναι ένας κατάλογος των νησιών της Γης ανά έκταση. Περιλαμβάνει όλα τα νησιά τα οποία έχουν έκταση μεγαλύτερη των 1.000 τ.χλμ (385 τετραγωνικών μιλίων).
¡Dos!
Το ¡Dos! είναι το δέκατο άλμπουμ του πανκ ροκ συγκροτήματος Green Day. Το άλμπουμ κυκλοφόρησε στις 9 Νοεμβρίου 2012 στην Αυστραλία, στις 12 Νοεμβρίου στο Ηνωμένο Βασίλειο και στις 13 Νοεμβρίου στη Αμερική απο την Reprise Records. Είναι το δεύτερο άλμπουμ από την τριλογία ¡Uno!, ¡Dos!, ¡Tré!. Το ¡Dos! χαρακτηρίστηκε ως garage ροκ. Έλαβε γενικά θετικές κριτικές, χάρις στο δυναμικό στυλ του και τα πιασάρικα τραγούδια του. Έκανε το ντεμπούτο του στο νούμερο εννέα στο Billboard 200, και μέσα σε μια βδομάδα πούλησε 69.000 αντίτυπα στις Ηνωμένες Πολιτείες.
Συντελεστές
Κατηγορία:Δισκογραφία των Green Day Κατηγορία:Άλμπουμ του 2012
Το Σύμπαν Του Καλέσματος
Το Σύμπαν Του Καλέσματος είναι ένα αμερικανικό σύμπαν που επικεντρώνεται σε μια σειρά υπερφυσικών ταινιών τρόμου, που παράγονται από την New Line Cinema, την Safran Company και την Atomic Monster Productions και διανέμονται από την Warner Bros. Pictures. Οι ταινίες παρουσιάζουν στην οθόνη τις υποτιθέμενες πραγματικές υποθέσεις και αρχεία των Εντ και Λορέιν Γουόρεν, παραφυσικών ερευνητών και συγγραφέων που σχετίζονται με εξέχουσες, αλλά αμφιλεγόμενες περιπτώσεις στοιχειωμένων αντικειμένων, σπιτιών και δαιμονικής κατοχής. Η σειρά ακολουθεί τις προσπάθειές τους να βοηθήσουν τους ανθρώπους που βρίσκονται στην κατοχή τους από δαιμονικά πνεύματα, ενώ οι spin-off ταινίες επικεντρώνονται στην προέλευση ορισμένων από τις οντότητες που αντιμετώπισαν οι Γουόρενς.
Διακοπή πλου
Η διακοπή πλου ή πλεύσης ή ταξιδιού ενός πλοίου μπορεί να συμβεί από δικαίωμα ή λόγω εντολής ή λόγω κατάστασης στις ακόλουθες περιπτώσεις:
Το Σύμπαν Του Καλέσματος
Η σειρά είναι αρκετά επιτυχημένη εμπορικά, έχοντας κερδίσει συνολικά 2,1 δισεκατομμύρια δολάρια έναντι ενός συνολικού προϋπολογισμού 178 εκατομμυρίων δολαρίων, και έγινε το δεύτερο υψηλότερο κέρδος σειράς τρόμου πίσω από το Γκοτζίλα.
Διακοπή πλου
Κατηγορία:Ναυσιπλοΐα Κατηγορία:Ασφάλεια ναυσιπλοΐας
Το Σύμπαν Του Καλέσματος
Γενικά
Το Σύμπαν αποτελείται από δύο κύριες ταινίες, Το Κάλεσμα (2013) και Το Κάλεσμα 2 (2016). Kαι οι δύο σκηνοθετούνται από τον Τζέιμς Γουάν. Οι δύο πρώτες ταινίες περιστρέφονται γύρω από τις δύο πιο διάσημες παραφυσικές περιπτώσεις στις οποίες έχουν συμμετάσχει οι Γουόρενς, με την πρώτη ταινία να απεικονίζει την περίπτωση της οικογένειας Περρόν, που βιώνουν ενοχλητικά γεγονότα στο καινούριο σπίτι τους, στο Ρόουντ Άιλαντ. Η δεύτερη ταινία επικεντρώθηκε στην αμφιλεγόμενη υπόθεση του Enfield poltergeist, αναφερόμενη εν συντομία στα γεγονότα που ενέπνευσαν το Στοιχειωμένο Άμιτιβιλ. Ένα σίκουελ των δύο ταινιών, Το Κάλεσμα 3: Ο Διάβολος με Έβαλε να το Κάνω, βρίσκεται σε εξέλιξη, με τον Μίχαελ Τσάβες ως σκηνοθέτη και κυκλοφόρησε στις 4 Ιουνίου 2021. Η τρίτη ταινία θα π
Το Σύμπαν περιλαμβάνει επίσης την ταινία Annabelle (2014), ένα πρίκουελ σε σκηνοθεσία του κινηματογραφιστή Τζον Λεονέτι, και σε παραγωγή των Σάφραν και Γουάν, το οποίο αποκαλύπτει τα γεγονότα που συνέβησαν σχετικά με την ομώνυμη κούκλα, που είδαμε στην αρχή του Καλέσματος (2013). Ένα πρίκουελ της ταινίας Annabelle (2014), Annabelle: Creation (2017), σε σκηνοθεσία Ντέιβιντ Φ. Σάντμπεργκ, αφηγείται την ιστορία προέλευσης της κούκλας, καθώς και του δαίμονα από τον οποίο χειραγωγείται. Μια τρίτη ταινία Annabelle, αυτή τη φορά σίκουελ, η Annabelle Comes Home, κυκλοφόρησε στις 26 Ιουνίου 2019, με τον συγγραφέα του Σύμπαντος, Γκάρυ Νταυμπερμαν στο σκηνοθετικό ντεμπούτο του. Στην συγκεκριμένη ταινία, η κούκλα Annabelle ξεκλειδώνετε από το κουτί μέσα στο οποίο είναι κλειδωμένη από τους Γουόρενς, και μαζί με την βοήθεια όλων των πνευμάτων από τα στοιχειωμένα αντικείμενα του δωματίου, επιτίθονται στην κόρη των Γουρόενς, Τζούντι, και των φίλων της.
Η ταινία, Η Καλόγρια, αποτελεί ένα πρίκουελ βασισμένο σε έναν χαρακτήρα που παρουσιάστηκε στο Κάλεσμα 2 και κυκλοφόρησε το 2018. Η πλοκή επικεντρώθηκε στην προέλευση της δαιμονικής καλόγριας Βάλακ, πριν έρθει σε επαφή με τους Γουόρενς. Μία συνέχεια με τίτλο Η Καλόγρια 2 θα κυκλοφορήσει το 2023.
Εκτός από την Καλόγρια, βρισκόταν σε εξέλιξη μια άλλη spin-off ταινία βασισμένη σε έναν ακόμη δαίμονα από το Κάλεσμα 2, με τίτλο The Crooked Man.
Μια άλλη ταινία του σύμπαντος, που θεωρείται αυτόνομη αλλά έχει συνδέσεις με κάποιες από τις ταινίες είναι η ταινία Η Κατάρα της Γιορόνα του 2019 σε σκηνοθεσία Μίχαελ Τσάβες. Η ταινία είναι βασισμένη σε έναν Μεξικάνικο μύθο για μια γυναικα η οποία σε μια έξαρση οργής έπνιξε τα παιδιά της σε ένα ποτάμι και αυτοκτόνησε.
Τα δύο Καλέσματα δέχτηκαν γενικά πολύ θετικές κριτικές τόσο από τους κριτικούς όσο και από τους οπαδούς τρόμου, κερδίζοντας επαίνους κυρίως για τη σκηνοθεσία, τις ερμηνείες του Πάτρικ Ουίλσον και Βέρα Φαρμίγκα , και την χημεία τους ως Εντ και Λορέιν Γουόρεν, την ατμόσφαιρα, το γράψιμο και την μουσική.
Οι κριτικοί αναγνώρισαν επίσης την επίδραση που είχαν οι ταινίες στη κουλτούρα καθώς και στην παραγωγή σύγχρονων ταινιών τρόμου. Η πρώτη ταινία Annabelle έλαβε αρνητικές κριτικές, θεωρούμενη από πολλούς ως κατώτερη ταινία από τις προηγούμενες. Η ταινία, Annabelle: Creation αντιμετωπίστηκε με γενικά θετικές κριτικές. Το σίκουελ των δύο ταινιών, Annabelle Comes Home, έλαβε μικτές κριτικές. Η Καλόγρια έλαβε επίσης ανάμικτες προς αρνητικές κριτικες αλλά με επαίνους για την ατμόσφαιρα και τα σκηνικά. Και τα δύο Καλέσματα και τα πέντε spin-off, έχουν αποδειχθεί επιτυχημένα στο box office, έχοντας συνολικά κέρδη άνων 2 δισεκατομμυρίων δολαρίων παγκοσμίως, έναντι ενός συνολικού προϋπολογιου 78 εκατομμυρίων δολαρίων, καθιστώντας το Σύμπαν Του Καλέσματος μία από τις πιο κερδοφόρες και αναγνωρισμένες σειρές τρόμου όλων των εποχών.
Ανάπτυξη
Η ανάπτυξη ξεκίνησε πάνω από 20 χρόνια πριν την κυκλοφορία του Καλέσματος (2013), με μία αρχική συνέντευξη των Εντ και Λορέιν στον παραγωγό Ντε-Ρόσα Γκράντ. Ο Ντε-Ρόσα, στο τέλος της συνέντευξης είπε στον Εντ, "Αν δεν μπορούμε να κάνουμε αυτό ταινία, δεν ξέρω τι άλλο μπορούμε να κάνουμε". Ο Ντε-Ρόσα στη συνέχεια περιέγραψε το όραμά του για την ταινία στον Εντ.
Ο Ντε-Ρόσα έγραψε την αρχική υπόθεση με τίτλο Το Κάλεσμα. Για σχεδόν 14 χρόνια, προσπαθούσε να δημιουργήσει την ταινία χωρίς επιτυχία. Αρχικά κατέληξε σε μια συμφωνία με την Gold Circle Films, την εταιρεία παραγωγής πίσω από το Στοιχειωμένο Κονέκτικατ, αλλά δεν ήταν δυνατή η ολοκλήρωση μιας σύμβασης και η συμφωνία απορρίφθηκε.
Ο Ντε-Ρόσα συνεργάστηκε με τον παραγωγό Πίτερ Σάφραν, και οι αδελφοί συγγραφείς Τσαντ και Κάρεϊ Χέις συμμετείχαν για να βελτιώσουν το σενάριο. Χρησιμοποιώντας την αρχική ιδέα του Ντε-Ρόσα, τα αδέλφια ένταξαν μέσα στην υπόθεση των Περρόν και τους Γουόρενς. Οι αδελφοί πήραν συνέντευξη από τη Λορέιν πολλές φορές μέσω τηλεφώνου για να διευκρινίσουν τις λεπτομέρειες. Μέχρι τα μέσα του 2009, η ταινία έγινε το αντικείμενο ενός πολέμου προσφορών έξι στούντιο που τελικά κέρδισε η Summit Entertainment, ωστόσο, ο Ντε-Ρόσα και η Summit δεν μπόρεσαν να ολοκληρώσουν τη συναλλαγή και η ταινία τέθηκε σε αναμονή. Ο Ντε-Ρόσα επανασυνδέθηκε με τη New Line Cinema, η οποία είχε χάσει στον αρχικό πόλεμο υποβολής προσφορών, και το στούντιο πήρε τελικά την ταινία. Στις 11 Νοεμβρίου 2009, έγινε μια συμφωνία μεταξύ της New Line και του Evergreen Media Group, την εταιρία του Ντε-Ρόσα.
Χρονοδιάγραμμα
Οι οχτώ ταινίες στο Σύμπαν Του Καλέσματος, διαδραματίζονται μεταξύ του 1952 και του 1981
Το Κάλεσμα (2013)
Τον Ιανουάριο του 2012, ο ιστότοπος Bloody Disgusting επιβεβαίωσε τον Γουάν ως σκηνοθέτη μιας ταινίας με τίτλο "Τα Αρχεία των Γουόρενς". Αργότερα επανήλθε ο τίτλος "Το Κάλεσμα", με επίκεντρο την πραγματική ζωή των Εντ και Λορέιν Γουόρεν, ενός παντρεμένου ζευγαριού που ερεύνησε παραφυσικά γεγονότα. Στη δεύτερη συνεργασία του με τον Γουάν, ο Πάτρικ Ουίλσον πρωταγωνίστησε μαζί με τη Βέρα Φαρμίγκα στους κύριους ρόλους των Εντ και Λορέιν. Η παραγωγή ξεκίνησε στο Γουίλμινγκτον της Βόρειας Καρολίνας το Φεβρουάριο του 2012 και σκηνές γυρίστηκαν με χρονολογική σειρά. Η ταινία επικεντρώθηκε στην υπόθεση των Γουόρενς του 1971, στην οποία διερεύνησαν την κατάρα μιας μάγισσας σε μια αγροικία στο Χάρσιβλ του Ρόουντ Άιλαντ. Το Κάλεσμα κυκλοφόρησε στις 19 Ιουλίου 2013 και απέσπασε θετικές κριτικές. Κέρδισε 318 εκατομμύρια δολάρια παγκοσμίως έναντι προϋπολογισμού 20 εκατομμυρίων δολαρίων και έγινε μια από τις πιο κερδοφόρες ταινίες τρόμου στην ιστορία.
Το Κάλεσμα 2 (2016)
Τον Ιούνιο του 2013, αναφέρθηκε ότι η New Line Cinema είχε ήδη αναπτύξει ένα σίκουελ, με τη Φάρμιγκα και τον Ουίλσον να έχουν υπογράψει για να επαναλάβουν τους ρόλους τους. Στις 21 Οκτωβρίου, ανακοινώθηκε ότι ο Γουάν θα επιστρέψει για να σκηνοθετήσει το σίκουελ και θα έκανε την πρώτη του συνεισφορά ως συγγραφέας στο Σύμπαν. Η κύρια μαγνητοσκόπηση ξεκίνησε τον Σεπτέμβριο του 2015 στο Λος Άντζελες και ολοκληρώθηκε τον Δεκέμβριο του 2015 στο Λονδίνο. Η ταινία επικεντρώθηκε στην υπόθεση του Enfield Poltergeist στο Λονδίνο του 1977, αναφερόμενη εν συντομία στα γεγονότα που ενέπνευσαν το Στοιχειωμένο Άμιτιβιλ. Κυκλοφόρησε στις 10 Ιουνίου 2016, και κέρδισε θετικές κριτικές τόσο από τους κριτικούς όσο και από το κοινό. Μερικοί συμφώνησαν ότι η ταινία ήταν πολύ ανώτερη από άλλες του είδους της, ενώ άλλοι συζητούσαν εάν η ταινία ξεπερνάει σαν ποιότητα την προηγούμενη. Αποδεικνύοντας ότι είναι εξίσου επιτυχημένη με την πρώτη ταινία της σειράς, η ταινία έγινε άλλη μία κερδοφόρα προσθήκη στο Σύμπαν, έχοντας κερδίσει 320,3 εκατομμύρια δολάρια παγκοσμίως έναντι ενός συνολικού προϋπολογισμού 40 εκατομμυρίων δολαρίων και έγινε η δεύτερη ταινία τρόμου με τις υψηλότερες πωλήσεις όλων των εποχών, μετά τον Εξορκιστή.
Το Κάλεσμα 3: Ο Διάβολος με Έβαλε να το Κάνω (2021)
Για μια πιθανή τρίτη ταινία, ο σκηνοθέτης Τζέιμς Γουάν δήλωσε: «Θα μπορούσαν να υπάρχουν πολλές ακόμη [Conjuring] ταινίες επειδή οι Γουόρενς έχουν τόσες πολλές υποθέσεις». Οι σεναριογράφοι Chad και Carey Hayes έχουν επίσης εκφράσει το ενδιαφέρον τους να εργαστούν πάνω σε ένα ακόμη σίκουελ. Ωστόσο, ο Γουάν δήλωσε ότι μπορεί να μην είναι σε θέση να σκηνοθετήσει την ταινία λόγω των συμβολαίων του πάνω σε άλλα έργα. Δήλωσε στον Collider, «Υποθέτοντας ότι είμαστε αρκετά τυχεροί που έχουμε ένα τρίτο κεφάλαιο, υπάρχουν και άλλοι σκηνοθέτες που θα ήθελα να εντάξω στον κόσμο του Καλέσματος, αν είμαστε αρκετά τυχεροί.» Ο Γουάν δήλωσε επίσης ότι, "Αν έπρεπε να δημιουργηθεί μια τρίτη ταινία, θα ήταν ιδανικό να διαδραματίζεται στη δεκαετία του 1980." Τον Ιούνιο του 2017, ανακοινώθηκε ότι ένα τρίτο σίκουελ ήταν σε εξέλιξη, με τον βοηθό-συγγραφέα του Καλέσματος 2, David Leslie Johnson-McGoldrick, να προσλαμβάνετε για να γράψει το σενάριο.
Τον Οκτώβριο του 2018, ο Μίχαελ Τσάβες ανακοινώθηκε ως σκηνοθέτης της ταινίας. Ο Γουάν δήλωσε ότι εντυπωσιάστηκε ενώ συνεργαζόταν με τον Τσάβες στην ταινία και ότι ο Τσάβες θα έκανε μια εξαιρετική προσθήκη στο Σύμπαν. Ο Ουίλσον και η Φάρμιγκα αναμένεται να επαναλάβουν τους ρόλους τους ως Εντ και Λορέιν Γουόρεν, με το σενάριο να περιστρέφεται γύρω από την πραγματική υπόθεση "Ο Διάβολος με Έβαλε να το Κάνω", μια νομική δίκη όπου ο κατηγορούμενος ισχυρίστηκε ότι κατά τη διάρκεια των εγκλημάτων των οποίων κατηγορείται, ήταν υπό την επήρεια ενός δαιμονικού πενύματος. Η παραγωγή ξεκίνησε στις 3 Ιουνίου 2019. Η ταινία είχε αρχικά προγραμματιστεί να κυκλοφορήσει στις 11 Σεπτεμβρίου 2020, πριν μεταφερθεί στις 4 Ιουνίου 2021, λόγω της πανδημίας COVID-19.
Annabelle (2014)
Μια spin-off ταινία, με επίκεντρο την προέλευση της κούκλας Άναμπελ που παρουσιάστηκε στην αρχή του Καλέσματος (2013), κυκλοφόρησε κυρίως λόγω της παγκόσμιας επιτυχίας της ταινίας (Το Κάλεσμα) στην παγκόσμια αγορά και της θετικής υποδοχής προς τον συγκεκριμένο χαρακτήρα. Η παραγωγή ξεκίνησε τα γυρίσματα τον Ιανουάριο του 2014 στο Λος Άντζελες. Η πλοκή επικεντρώθηκε στον Τζον και τη Μία Φορμ, ένα παντρεμένο ζευγάρι που περιμένει ένα παιδί, του οποίου η vintage κούκλα, η Άναμπελ, στοιχειώνεται από ένα δαιμονικό πνεύμα, έπειτα από την εισβολή σατανιστών στο σπίτι τους. Η ταινία σκηνοθετήθηκε από τον κινηματογράφιστη του Καλέσματος, Τζον Λεονέτι, και παράχθηκε από τους Σάφραν και Γουάν, με τον Γκάρυ Νταυμπερμαν πίσω από το σενάριο. Η ταινία κυκλοφόρησε παγκοσμίως στις 3 Οκτωβρίου 2014, κερδίζοντας μεγάλη εμπορική επιτυχία, και έγινε η 14η πιο κερδοφόρα ταινία τρόμου στη Βόρεια Αμερική, παρά τη λήψη μικτών και αρνητικών κριτικών από κριτικούς και οπαδούς. Πολλοί κριτικοί θεώρησαν ότι η Annabelle ήταν κατώτερη σε σύγκριση με το Κάλεσμα.
Annabelle: Creation (2017)
Τον Οκτώβριο του 2015, επιβεβαιώθηκε ότι το πρίκουελ της Annabelle ήταν σε εξέλιξη. Ο Ντέιβιντ Φ. Σάντμπεργκ, αντικατέστησε τον Τζον Λεονέτι ως διευθυντή του πρίκουελ τον Μάρτιο του 2016. Ο Ντέιβιντ Φ. Σάντμπεργκ δεν ήθελε να σκηνοθετήσει το πρίκουελ, λόγω των αρνητικών κριτικών που είχε συλλέξει η πρώτη ταινία Annabelle, αλλά αφότου διάβασε το σενάριο συμφώνησε να αναλάβει την σκηνοθεσία. Λόγω του ότι η Annabelle: Creation αποτελεί μία αυτόνομη ταινία, σκέφτηκε ότι θα έχει ελευθερία κινήσεων. Το γεγονός επίσης ότι αποτελούσε ένα πρίκουελ, τον προσέλκυσε ακόμη περισσότερο. Ο σεναριογράφος της πρώτης ταινίας, Γκάρυ Νταυμπερμαν, επέστρεψε για να γράψει το σενάριο, με τους Πίτερ Σάφραν και Τζέιμς Γουάν να επιστρέφουν στην παραγωγή. Τον Μάρτιο του 2017, ο Σάντμπεργκ αποκάλυψε ότι η ταινία θα αποτελούσε πρίκουελ για την αρχική ταινία Annabelle, με τίτλο Annabelle: Creation.
Annabelle Comes Home (2019)
Στις αρχές Απριλίου 2018, η Warner Bros. ανακοίνωσε ότι μια ταινία χωρίς τίτλο στο Σύμπαν Του Καλέσματος θα κυκλοφορήσει στις 3 Ιουλίου 2019. Αργότερα τον ίδιο μήνα, ανακοινώθηκε ότι η ταινία θα ήταν άλλη μία ταινία Annabelle, με τον Γκάρι Ντάουμπερμαν ως σκηνοθέτη, βασισμένο σε μία ιστορία που έφτιαξε με τον Τζέιμς Γουάν. Η ταινία θα ήταν παραγωγής του Τζείμς Γουάν και του Πίτερ Σάφραν. Αρχικά, η ταινία είχε προγραμματιστεί να κυκλοφορήσει στις 3 Ιουλίου 2019, αλλά μεταφέρθηκε αργότερα στις 26 Ιουνίου.